text: 28. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 18 της 3 Δεκ. 1965/15 Ιαν. 1966 (ΦΕΚ Α΄  7) Περί επεκτάσεως των διατάξεων των άρθρ. 1 και 2 του Νόμ. 4464/1965 και επί των υπαλλήλων του Ταμείου Παρακαταθηκών και Δανείων. Έχοντες υπ’ όψει τας διατάξεις των παρ. 11 και 13 του άρθρ. 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.», την κατά την υπ’ αριθ. 1325/29.7.1965 συνεδρίασιν ληφθείσαν απόφασιν του Διοικητικού Συμβουλίου του Ταμείου Παρακαταθηκών και Δανείων, την υπ’ αριθ. 919/19.11.1965 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 1098/1965 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπηρεσιών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.», πλην των οριζομένων εν τη 10η παραγράφω του άρθρ. 2, επεκτείνονται και επί των θέσεων του προσωπικού Β΄ και Γ΄ Κατηγοριών του Ταμείου Παρακαταθηκών και Δανείων. Η κατά την παρ. 8 του άρθρ. 2 του Νόμ. 4464/1965 Ειδική Επιτροπή συγκροτείται, δι’ αποφάσεως του Υπουργού Οικονομικών, αποτελείται δε εξ ενός μέλους του Ανωτάτου Συμβουλίου Δημοσίων Υπηρεσιών, υποδεικνυομένου υπό του Σώματος και δύο ανωτέρων υπαλλήλων του Υπουργείου Οικονομικών και Ταμείου Παρακαταθηκών και Δανείων. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Τα άρθρ. 1 και 2 Νόμ. 4464/1965 παρατίθενται εν τόμ. 2Α σελ. 316,19. 